অর্ণব মৈত্র, সন্দেশখালিঃ প্লাস্টিকের বোতলে জল খেলে নানা ধরনের দূরারোগ্য রোগ, এমনকি মারন রোগ ক্যানসারও হতে পারে। তাই প্লাস্টিক বোতলে জল না খাওয়ার বার্তা নিয়ে মানুষকে সচেতন করতে বাঁশের চটার উপর প্লাস্টিকের বোতল দিয়ে ভেলা তৈরী করে সুন্দরবনের বিভিন্ন নদীতে ভেসে বেড়াচ্ছে শিক্ষক ও তার ছাত্ররা। সন্দেশখালি ১ নম্বর ব্লকের কালীনগরের বাসিন্দা রাইহান মোল্লা, ফিরোজ শেখ, সইফুদ্দিন মোল্লা, সামসুদ্দিন মোল্লা সহ আরও ৬ জন ছাত্র ও তাদের গৃহশিক্ষক রাজু সর্দারের হাত ধরে সুন্দরবনের প্রত্যন্ত এলাকার মানুষের মধ্যে জনসচেতনা মূলক প্রচারের উদ্দেশ্যে ১০ দিনের জন্য সুন্দরবনের বেতনী, কলাগাছি, বিদ্যাধরী নদীতে ভেসেছে।…